**И З В Е С Т У В А Њ Е**

**за изработка на измени и дополнувања на Законот за управување со електрична и електронска опрема и отпадна електрична и електронска опрема**

**1. Назив на Министерството**: Министерството за животна средина и просторно планирање

Министерството за животна средина и просторно планирање започна со изработка на измени и дополнувања на Законот за управување со електрична и електронска опрема и отпадна електрична и електронска опрема.

**2. Проблем:** При анализа на состојбата со управување со отпадот во Република Македонија како главни проблеми за управување со отпадот беа утврдени следните:

- При анализа на состојбата со управување со електрична и електронска опрема и отпадна електрична и електронска опрема во Република Македонија беше увидено дека главен проблем при управување со овој тек на отпад е делумно исполнување на националните цели за собирање и преработка на отпадот, пропишано во Законот за управување со електрична и електронска опрема и отпадна електрична и електронска опрема. Досега се издадени четири дозволи за колективни постапувачи со отпад од електрична и електронска опрема. Колективните постапувачи се должни на сметка на производителите да ги реализираат законските обврски согласно принципот на проширена одговорност на производителите. Согласно со Програмата за управување со електрична и електронска опрема потребно е да се изгради партнерски однос помеѓу сите државни органи и правните субјекти кои поседуваат дозволи за постапување со отпадот (колективните постапувачи) и кои ја превземаат обврската за исполнување на националните цели, за количините отпад од нивните производители. Истовремено, е потребно Министерството за животна средина и просторно планирање /Управата за животна средина, Државниот инспекторат за животна средина и Државен пазарен инспекторат да ги информираат на соодветен начин единиците на локалната самоуправа и граѓаните за нивните законски обврски по однос на овие закони и да ги насочи кон приклучување во системите за постапување со отпад кои ги поставуваат колективните постапувачи. Само со ваков, интегрален и систематски пристап кон собирањето, селектирањето, транспортот и рецикирањето на отпадот од пакување, РМ може да ги исполни националните цели. Причини поради кои се пристапи кон изменување и дополнување на законот се:

- недоволна прецизност на правата и обврските за колективните и индивидуалните постапувачи со отпад;

- делумно спроведување на економските мерки кои имаат за цел воспоставување на системот за искористување на отпадот;

- недостаток од соодветна инфраструктура за управување со отпадот.

- нарушување на принципите на еднаков пристап на услугите за постапување со отпад.

**3.** **Цел:** Главна цел на новиот предлог текст за измени на законите е воспоставување на ефикасен систем за управување со овој тек на отпад со кој ќе се овозможи минимизирање на негативните влијанија на управувањето со отпадот врз човековото здравје и животната средина преку поддршка на единиците на локалната самоуправа и граѓаните.за имплементирање на истото.

За таа цел е потребно:

- обезбедување на доволно средства за целосно исполнување на начелото на одговорност на производителот. Ова ќе се постигне преку целосно применување на економските инструменти при што ќе се обезбеди минимална вредност за постапување што ќе се наплатува од колективните постапувачи, со што ќе се спречи нарушувањето на конкурентноста. Зафаќање на дел од средствата што ги собираат колективните и самостојните постапувачи кои ќе се користат за поддршка на единиците на локалната самоуправа за имплементирање на мерки кои придонесуваат во постигнување на целите за управување со отпад утврдени во законот.

- воспоставување на економски мерки кои се од клучно значење за идниот развој и долгорочната одржливост на системот за проширена одговорност на производителите, т.е. враќањето на трошоците и финансирањето на инвестициите и услугите поврзани со отпадот, воспоставување на економските и финансиските инструменти за регулирање на активностите за намалување/рециклирање на отпадот и подобрувањето на инвестициите и на ефикасноста на услугите преку конкуренција и вклучување на приватниот сектор во системот за управување со отпад.

**4.** **Временска рамка за изготвување на законот:**

* Март – Април 2018 година - почеток на подготовката на законот и подготовка на извештај за проценка на влијанието врз регулативата и финализирање на прва работна верзија на текстот на измените на законите и првата нацрт верзија на извештајот за проценка на влијанието врз регулативата;
* Мај 2018 година - објава на првата нацрт верзија на текстот на измените на законите и нацрт верзија на извештајот за проценка на влијанието на регулативата на Единствениот Национален електронски регистар на прописи во Република Македонија ([www.ener.gov.mk](http://www.ener.gov.mk)) и на веб страната на Министерство за животна средина и просторно планирање за доставување на коментари и забелешки по истата;
* Мај – јуни 2018 година – организирање на состаноци, јавна расправа, разгледување на доставените забелешки од страна на МЖСПП;
* Јуни 2018 година - Објава на втора нацрт верзија на текстот на предлог измените на законот на ЕНЕР и веб страната на МЖСПП и нацрт извештајот за ПВР и
* Јули 2018 година.доставување на текстот на измените на законот до Владата на Република Македонија.

Паралелно со подготовката на текстот на предлог измените на законите ќе се работи на подготовка и на извештај за процена на влијанието на регулативата.

**5. Засегнати страни:**

1. Органи на државна управа :

* Министерство за економија;
* Министерство за финансии
* Министерство за информатичко општество и администрација;
* Заменик претседател на Владата на РМ задолжен за економски прашања;
* Секретаријат за европски прашања;
* Царинска управа

1. Единици на локална самоуправа

* Општини во РМ (80 општини и градот Скопје)
* ЗЕЛС (Заедница на единици на локална самоуправа)
* Јавни комунални претпријатија на територијата на РМ
* Меѓуопштински одбори за управување со отпад

1. Стопански Комори

* Стопанска Комора на РМ
* Сојуз на Стопански комори
* Стопанска Комора на Северозападна Македонија

1. Колективен постапувач (КП)

* КП за постапување со електрична и електронска опрема и отпад од електрична и електронска опрема

1. Невладини организации кои делуваат во полето на заштитата на животната средина

**6.Начин на вклучување на засегната јавност:**

Ќе се организираат посебни состаноци со засегнатите страни со стопанските комори во РМ и колективните постапувачи.

1. **Електронска адреса каде засегнатите страни ќе можат да ја преземат електронската верзија на предлог измените на законот и нацрт Извештајот за ПВР:**

[www.ener.gov.mk](http://www.ener.gov.mk)

[www.moepp.gov.mk](http://www.moepp.gov.mk)

1. **Адреса и/или електронска адреса каде ќе можат да се достават мислењата, забелешките и сугестиите:**

[infoeko@moepp.gov.mk](mailto:infoeko@moepp.gov.mk)

1. **Одговорно лице за контакт во министерството:**

Ана Каранфилова Мазневска, раководител на Сектор за управување со отпад

email: [A.Karanfilova@moepp.gov.mk](mailto:A.Karanfilova@moepp.gov.mk)

Јадранка Иванова, раководител на Сектор за ЕУ

email: [J.Ivanova@moepp.gov.mk](mailto:J.Ivanova@moepp.gov.mk)